
RAPORT DE SPECIALITATE

privind  aprobarea dobândirii de către Municipiul Timişoara a terenului ce face obiectul renunţării la dreptul de proprietate asupra imobilului înscris în CF nr.454354, de către Sardeni Irina –Florentina și Sardeni Alecsandru și trecerea acestuia din domeniul privat în domeniul public al Municipiului Timișoara, teren intravilan pentru drum  
        Având în vedere adresa nr. CT2022-001461din 08.03.2022, înregistrată la Primăria Municipiului Timişoara de către Sardeni Alecsandru și Sardeni Irina Florentina, prin care ne înştiinţează că  renunţă la dreptul de proprietate asupra imobilului înscris în CF nr.454354 și trecerea acestuia din domeniul privat în domeniul public al Municipiului Timișoara, teren intravilan pentru drum. 
        Având în vedere, “Declaraţia de renunțare la dreptul de proprietate” autentificată sub nr. 310/01.03.2022 la Uniunea Națională a Notarilor Publici, Societatea Profesională Notarială Vladu Roxana și Herdi Maria -Snejana, prin care proprietarii  imobilului-teren menţionați mai sus, renunţă la dreptul de proprietate asupra acestuia și trecerea din domeniul privat în domeniul public al Municipiului Timișoara.
        Totodată ei declară că, imobilul-teren, nu este  grevat de sarcini în conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
           În conformitate cu prevederile art.562, alin.2 din Codul Civil, în C.F. nr. 454354 -Timişoara, a fost notată declaraţia de renunţare la dreptul de proprietate.
           În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”. 
Conform art.296 alin.2 din Ordonanţa de Urgenţă nr. 57/2019 „ Trecerea unui bun din domeniul privat al unei unităţi administrativ teritoriale în domeniul public al acesteia se face prin hotărâre a consililui judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.
          În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
         	 Având în vedere cele menţionate mai sus şi faptul că, din declaraţia  proprietarilor şi înscrisul din cărtea funciară, rezultă că imobilul-teren mai sus menţionat nu este grevat de alte sarcini ,destinaţia imobilului -teren este, ”teren intravilan pentru drum”, în temeiul  art.296, alin.2 din Codul Administrativ – privind bunurile proprietate publică.
     	Conform HCLMT 66/23.02.2021, a planului de acțiune, toate amenajările rutiere precum și dotările tehnico-edilitare, se vor efectua pe cheltuiala beneficiarului.

                                                      PROPUNEM:

       	Având în vedere cele menţionate mai sus, considerăm oportun, iniţierea unui proiect de hotărâre, privind  aprobarea dobândirii de către Municipiul Timişoara a terenului ce face obiectul renunţării la dreptul de proprietate asupra imobilului înscris în CF nr.454354, de către Sardeni Irina –Florentina și Sardeni Alecsandru și trecerea acestuia din domeniul privat în domeniul public al Municipiului Timișoara, teren intravilan pentru drum  
.

